**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA U 2025. GODINI**

U odnosu na isto razdoblje prethodne godine ukupni prihodi su se povećali za 43,2 %. Neke od značajnih promjena u visini prihoda kad se gleda prva polovica tekuće godine u odnosu na prethodnu su:

* Pomoći proračunskim korisnicima iz proračuna koji im nije nadležan (636) povećale su se za 37,1 %. Razlog tome je dijelom povećanje plaće za zaposlenika koji plaću prima iz državnog proračuna, a dijelom novi program Čitajući zablistaj, financiran od strane Ministarstva kulture i medija RH.
* Prihodi od nadležnog proračuna (671) povećali su se za 47,0 %, što je većinom rezultat povećanja plaća zaposlenika.

Kad su u pitanju ukupni rashodi, oni su se u odnosu na isto razdoblje prethodne godine povećali za 62,2 %. Neke od značajnih promjena u visini rashoda kad se gleda prva polovica tekuće godine u odnosu na prethodnu su:

* Plaće - bruto (311) su se povećale za 70,3 %. Razlog tome je dijelom povećanje osnovice plaće sukladno Kolektivnom ugovoru za javne službe, a za koje sredstva osigurava Ministarstvo kulture i medija te je dijelom rezultat potpisivanja Kolektivnog ugovora s osnivačem za zaposlenike Gradske knjižnice Beli Manastir, kojim su povećane plaće i naknade zaposlenika.
* Ostali rashodi za zaposlene (312) su u 2025.g. povećani za 131,3 %. Razlika se odnosi na isplatu dvije jubilarne jubilarne nagrade i regresa za godišnji odmor.
* Rashodi za materijal i energiju (322) su se u tekućem razdoblju povećali za 69,8 %. Razlog tome je različita dinamika nabave uredskog materijala i ostalih materijalnih rashoda u odnosu na prethodnu godinu.
* Rashodi za usluge (323) povećali su se za 116,6 %, što se većim dijelom odnosi na intelektualne i osobne usluge te ostale usluge jer je održan veći broj književnih susreta i radionica u prvom dijelu godine. Naime, u tekućoj godini knjižnica je dobila sredstva Ministarstva kulture i medija za novi program pod nazivom Čitajući zablistaj. Usluge promidžbe i informiranja u tekućoj godini realizirane su u prvom dijelu godine.
* Ostali nespomenuti rashodi poslovanja (329) povećali su se za 116,8 %. U tekućoj godini uplaćena je premija osiguranja za zaposlenike te su bili nešto veći rashodi za reprezentaciju zbog već spomenutog novog programa te većeg broja radionica i književnih susreta.
* Ostali financijski rashodi (343) povećani su za 49,5 % zbog većeg priljeva i odljeva novca u poslovnoj banci.
* Rashodi za nabavu uredske opreme i namještaja (422) povećani su za 332,1 % jer se kupovina opreme u prethodnoj godini realizirala tek u drugom dijelu godine.

Ukupan manjak prihoda ostvaren je jer je od 1. siječnja 2025.g. ukinuta podskupina računa 193 Kontinuirani rashodi budućih razdoblja te se u ovom šestomjesečnom izvješću umjesto 6 rashoda za plaće i režije, pojavljuje 7. Time se automatski rashodi povećavaju za plaće obračunate u lipnju, koji bi se ranije prikazivali na 193 i ne bi utjecali na rezultat.

Preneseni višak iz prethodne godine (16.394,41 eura) sastoji se od prenesenog viška iz 2023.g. u iznosu od 15.177,33 eura, prihoda za posebne namjene u iznosu od 1.198,31 eura, vlastitih prihoda u iznosu od 18,04 eura i ostalih pomoći u iznosu od 0,73 eura.

Stanje novčanih sredstava na početku izvještajnog razdoblja iznosi 16.394,40 eura, dok na kraju izvještajnog razdoblja iznosi 30.243,22 eura.

Beli Manastir, 24.7.2025.g.

 Ravnateljica:

 dr.sc. Marija Kretić Nađ